	Школа
	Медицинска школа Бања Лука

	Наставни предмет
	Српски језик и књижевност

	Разред
	Други

	Датум реализације
	децембар 2026. године

	Наставник
	Сања Ђурић, проф.


ПОДАЦИ О ЧАСУ БР. 50
	Наставна тема
	Морфологија 

	Наставна јединица
	Морфолошке глаголске категорије: лице, род, број, вријеме и начин. Прости глаголски облици.

	Тип часа
	Обрада 

	Циљ часа
	Упознавање ученика са морфолошким глаголским категоријама (лице, род, број, вријеме и начин) и простим глаголским облицима.

	Образовни задаци
	· Утврђивање знања о глаголима као врстом ријечи и граматичким категоријама (граматички род и број, глаголски вид и род, лице, род, број, вријеме, начин).
· Усвајање знања о одликама граматичких категорија лица, рода, броја, времена и начина.
· Усвајање знања о одликама простих глаголских облика.

	Функционални задаци
	· Систематизација постојећег знања.
· Оспособљавање ученика да теоријска знања о језичкој и правописној норми успјешно примјењују у пракси.
· Повезивање наученог са новостеченим градивом.
· Развијање способност уочавања односа, законитости, узрока појединих промјена у ријечима. 
· Мотивисање ученика да на примерима доказују своја запажања.

	Васпитни задаци
	· Истицање значаја познавања језика којим се служимо не само на часовима, већ и у условима свакодневне комуникације.
· Његовање љубави према матерњем језику. 
· Буђење радозналости и осећаја стрпљења и толеранције при заједничкој изради задатака.
· Подстицање и развијање трајног интересовања за нова сазнања.

	Кључни појмови
	Глаголи, граматичке категорије, лице, род, број, вријеме, начин, прости глаголски облици

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Место извођења наставе
	Учионица

	Корелација
	/

	Литература и додатни материјал за наставнике
	· Весна Ломпар, Граматика – Уџбеник за други разред гимназија и средњих стручних школа, Београд, 2013.
· Миодраг Павловић, Књижевност у другом разреду гимназије и средњих стручних школа, Београд, 2014.

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(7 минута)
	Утврђивање и проширивање знања о граматичким категоријама лица, рода, броја, времена и начина. 

Шта се означава граматичком категоријом лица? Шта означава граматичка категорија рода? Шта је граматички број? Који глаголски облици немају облике множине? Шта означава граматичка категорија времена?  Којим глаголским облицима се изражава временски однос и на који начин? Шта означава глаголска категорија начина?
· Лице је категорија којом се означава коме се лицу приписује радња, стање или збивање, може бити: I, II, III (говорник, саговорник, неприсутно лице). Категорију лица обиљежавају лични наставци и то су облици конјугације глагола (нпр. за презент).
            1. јед. чита-м
      1.
мн. чита-мо

            2. јед. чита-ш
      2.
мн. чита-те

            3. јед. чита-/
      3.
мн. чита-ју

· Граматички род (мушки, женски, средњи) разликују глаголски придјев радни (чита-о, -ла, -ло) и глаголски придјев трпни (читан-Ø, -на, -но).

· Граматички број (једнина и множина) разликују сви глаголски облици осим: инфинитива (читати); глаголског прилога садашњег (читајући), глаголског прилога прошлог (читавши).
· Вријеме означава када се нека радња врши промјеном глаголског облика. Вријеме вршења радње у односу на тренутак говора. У вријеме када се о њој говори, временски однос се изражава презентом, прије времена говорења о њој користи се: перфекат − основно прошло вријеме (сам читао), аорист − пређашње свршено вријеме (прочитах), имперфекат − пређашње несвршено вријеме (читах), плусквамперфекат − давно прошло вријеме (био сам читао), ако ће се радња вршити послије тренутка када о њој говоримо вријеме се исказује футуром I (ћу читати) и футуром II (ако будем читао).
· Начин (модус) означава став говорног лица према још неизвршеној радњи или стању. Тај однос се изражава: императивом (читај) или потенцијалом (бих читао).

	Главни дио часа
(33 минута)


	Са оченицима се обнављају и проширују знања о простим глаголским облицима.

Који су прости глаголски облици? Како се они граде? 

Прости глаголски облици

· Инфинитив је основни, неличии гл. облик којим се именује радња, стање или збивање. Нема граматичке категорије лица, времена, начина, рода ни броја, па се назива и неодређени гл. облик. Гради се од инфинитивне основе и наставака: -ти и -ћи (читати, ићи).
· Презент (садашње време) означава радњу, стање или збивање које се одиграва у тренутку када о томе говоримо (сада, управо, баш). Гради се додавањем личних наставака на презентску основу: -м,-ш,-Ø, // -мо,-те,-ју/-у/-е. Неправилно грађење презента имају глаголи моћи и хтјети (читам, читаш... ; могу; хоћу).
· Аорист (пређашње свршено време) означава радњу која се извршила непосредно пред тренутак говора или у току говора о њој. Гради се од свршених глагола додавањем двојаких наставака за облик и лице на инфинитивну основу: 
· ако се основа завршава на сугласник додају се наставци: 
-ох,-е,-е,-осмо,-осте,-оше (тресох);
-     ако се основа завршава на самогласник: -х, -Ø, -Ø // -смо,
      -сте,-ше (чух, чусмо).
· Имперфекат (пређашње несвршено вријеме) означава радњу која се вршила у прошлости напоредо са неком другом прошлом радњом. Гради се од несвршених глагола тако што се на инфинитивну или презентску основу додају тројаки наставци: 
-     када се основа завршава на самогласник (одбија се):

      -ах,-аше,-аше // -асмо,-асте,-аху (певах, певаше...);
-   када долази до јотовања: град-јах,-јаше,-јаше // -јасмо,
     -јасте,-јаху (грађах, грађаше...);
- када се основа завршава на сугласник: 
       -ијах,-ијаше,-ијаше // -ијасмо,-ијасте,-ијаху (тресијах).
· Императив (заповиједни начин) означава заповијест, жељу или молбу коју говорно лице саопштава осталима. Гради се одбацивањем наставка за 3. л. мн. презента и додавањем двојаких наставака: 
-    ако се 3. л. мн. презента завршава на -ју или -је, додају се:
       −, -ј, − // -јмо, -јте, − (пјевај, пјевајмо...);
· у осталим случајевима се додају: −,-и, − // -имо,-ите, − 

    (ради, радимо).

· Глаголски придев радни је неличан глаголски облик који служи за грађење сложених глаголских облика, у реченици означава активан однос субјекта према радњи. Гради се додавањем наставака на инфинитивну основу: -о,-ла,-ло // -ли,
-ле,-ла (радио, радила...).
· Глаголски придев трпни је неличан глаголски облик који означава да се на нечему врши радња (пасив). Гради се додавањем тројаких наставака на инфинитивну или презентску основу:
- ако се инфинитивна основа завршава на -а: 
    -н,-на,-но // -ни, -не,-на (фарбан);
- ако се инфинитивна основа завршава на -ну: 
    -т,-та,-то // -ти,те,-та (покренут);
- ако се инфинитивна основа завршава на -и,-е или сугласник, а презентска на -и: -ен,-ена,-ено // -ени,-ене,-ена (виђен).
· Глаголски прилог садашњи је неличан глаголски облик који се употребљава само уз лични. Глагол не може бити у функцији предиката и означава радњу која се врши истовремено са са тим глаголским обликом. Гради се само од несвршених глагола додавањем наставка -ћи на облик 3. л. мн. презента (читајући, тресући).

· Глаголски прилог прошли је неличан глаголски облик који се употребљава само уз лични глагол. Не може бити у функцији предиката и означава радњу која се извршила пре радње у личном глаголском облику. Гради се додавањем наставка -вши на инфинитивну основу која се завршава на самогласник, а ако се основа завршава на сугласник умеће се инфикс -а: -авши (прочитавши, отресавши).



	Завршни дио часа
(5 минута)


	У завршном дијелу часа  врши се синтеза свега реченог. Ученицима се диктирају задаци које раде до истека часа, из Граматике.  


ИЗГЛЕД ТАБЛЕ
	ПРОСТИ ГЛАГОЛСКИ ОБЛИЦИ          
	                                              ГРАМАТИЧКЕ КАТЕГОРИЈЕ


	Инфинитив: носи-ти, тре-сти, до-ћи

	Презент:
1. чита-м
2. чита-ш
3. чита- /
	1. чита-мо 

2. чита-те
з. чита-ју/ рад-е/ид-у

	Аорист:
1. стиг-ох / написа-х
2. стиж-е / написа- / 
3. стиж-е / написа- /
	1.   стиг-осмо / написа- смо
2. стиг-осте / написа- сте
3. стиг-оше / написа- ше

	Имперфекат:
1. пјев- /град-ј /трес- иј+ах
2. пјев- /град-ј/трес-иј+ аше
3. пјев-/град-ј/трес-иј+ аше
	1. пјев- /град-ј/трес-иј+ асмо
2. пјев- /град-ј/трес- иј+асте
3. пјев- /град-ј/трес- иј+аху

	Императив:
1. / 

2. пјева-ј/урад-и
3. нека пјева/уради
	1. пјева-јмо/урад-имо
2. пјева-јте/урад-ите
3. нека пјева-ју/урад-е

	Глаголски придјев радни: ради-о,-ла,-ло //-ли,-ле,-ла

	Глаголски придјев трпни: уписа-н, -на, -но //-ни, -не, -на; окрену-т,-та,-то //-ти,-те,-та 

                                               купљ-ен,-ена, -ено //-ени,-ене,-ена

	Глаголски прилог садашњи: чекају-ћи

	Глаголски прилог прошли: чека-вши, рек-авши

Лице: 1., 2., 3


Број: једнина, множина


Род: мушки, женски, средњи


Време: презент, перфекат, футур I...


Начин: потенцијал, императив








